'''Lukkeloven''' eller '''Lov om detailsalg fra butikker mv.''' er en dansk [[Lov (jura)|lov]], der fastsætter regler for [[butiksåbningstid|åbningstiderne i butikkerne]]. Loven er senest ændret med virkning fra den [[1. oktober]] [[2012]], hvilket indebærer, at butikker som hovedregel kan holde åbent hele døgnet alle årets dage. Undtaget er [[helligdag]]e, [[Grundlovsdag]], [[juleaftensdag]] og efter kl. 15 på [[nytårsaften]]sdag, hvor butikkerne skal holde lukket. Butikker, der hovedsageligt sælger [[dagligvare]]r og har en omsætning under 38,1 mio. kr. (2022) kan altid holde åbent. Salg af varer som for eksempel [[brændstof]], [[motorkøretøj]]er, [[planter]], og [[husdyr]] må foregå hele året. Det samme gælder for varer i visse særlige butikker i for eksempel [[forlystelsespark]]er, ved [[motorvej]]ene og i [[lufthavn]]e.
Jura Retsvæsen Sikkerhed